EkBass/fiwiki-20250220-pages-articles huggingface dataset:
Eetu Kekomäki

Edvard (Eetu) Kekomäki (ent. Johansson;Kuka kukin oli Viitattu 14.10.2018. 7\. helmikuuta 1874 Hausjärvi – 7. kesäkuuta 1960 Savonlinna) oli suomalainen opettaja, kaupunkineuvos ja Savonlinnassa vuosikymmeniä vaikuttanut kunnallispoliitikko. Hän edusti kokoomusta.Kuka kukin on 1954, s. 352 Runeberg.org. Viitattu 28.2.2024. Kekomäen vanhemmat olivat ratavartija Josef Johansson ja Matleena Myllyntausta. Hänen ensimmäinen puolisonsa vuodesta 1901 oli Aina Karoliina Lidbohm (k. 1925) ja toinen vuodesta 1935 Elli Karvinen. Kekomäki tuli ylioppilaaksi 1894 ja valmistui filosofian kandidaatiksi 1899. Hän työskenteli historian, suomen ja saksan kielen lehtorina Savonlinnan lyseossa vuosina 1901–1941. Savonlinnan kaupungin kansakoulujen tarkastajana hän oli vuosina 1905–1924 ja Savonlinnan säästöpankin kamreerina vuodesta 1908. Kekomäki oli Savonlinnan holhouslautakunnan esimies vuosina 1903–1935, Savonlinnan kaupunginvaltuuston jäsen vuosina 1904–1953Eetu Kekomäki kuollut. (tilaajille) Helsingin Sanomat, 8.6.1960, s. 6. HS Aikakone. ja Olavinlinnan hoitokomitean jäsen vuodesta 1905. Valtuuston puheenjohtajana hän oli vuosina 1910–1947. Kekomäelle myönnettiin kaupunkineuvoksen arvonimi ensimmäisenä Suomessa. Viitattu 14.10.2018. Vuonna 1918 Kekomäki oli Savonlinnan alue- esikunnan päällikkönä. Hän oli presidentin valitsijamiehenä vuosina 1931 ja 1950.Ilmoitus. Länsi-Savo 27.1.1931, s. 2. Kansalliskirjaston digitaaliset aineistot. Viitattu 29.2.2024.Mikkelin läänin valitsijamiehet (tilaajille) Helsingin Sanomat 2.2.1950, s. 7. HS Aikakone. Viitattu 29.2.2024. ==Lähteet== Luokka:Kansallisen Kokoomuksen poliitikot Luokka:Savonlinnan kaupunginvaltuutetut Luokka:Suomalaiset opettajat Luokka:Suomen sisällissodan valkoiset Luokka:Vuonna 1874 syntyneet Luokka:Vuonna 1960 kuolleet
Paavo Simelius

Paavo Ilmari Simelius (15. syyskuuta 1893 Haukivuori – 25. elokuuta 1978 Mona Vale, New South Wales, Australia) oli suomalainen juristi ja diplomaatti.Simelius-Simojoki-sukuseura, perhetaulut, taulu 71 Simeliuksen vanhemmat olivat asemapäällikkö Jaakko Kustaa Simelius (1865–1928) ja Elin Olga Matilda Vikman (1871–1965). Simelius suoritti 1915 oikeustutkinnon Helsingin yliopistossa. Hän oli ulkoministeriön palveluksessa ja oli muun muassa Suomen asiainhoitajana Sydneyssä Australiassa 1949–1958. Hän oli jo aiemmin ollut Suomen konsulina Sydneyssä 1935–1941. Muita Simeliuksen asemapaikkoja olivat New York, Seattle ja Rotterdam. Simelius sai pääkonsulin arvonimen 1941. Sydneyn konsulaatista Canberran suurlähetystöön; sata vuotta Suomea Australiassa, Suomen suurlähetystö, Canberra Paavo Simelius oli naimisissa vuoteen 1971 saakka Aino Hellin Pylkkäsen (1900–1971) kanssa ja vuodesta 1973 australialaisen kuvaamataidon opettaja Josephine Worthin kanssa. Paavo Simeliuksen nuorempi veli oli puolustusvoimien komentaja ja jalkaväenkenraali Sakari Simelius. == Lähteet == Luokka:Suomalaiset diplomaatit Luokka:Suomalaiset juristit Luokka:Vuonna 1893 syntyneet Luokka:Vuonna 1978 kuolleet
Kidd-luokka

Kidd-luokka oli Yhdysvaltain laivaston neljän 1980-luvun alussa valmistuneen aluksen muodostama hävittäjäluokka, joka perustui Spruance-luokkaan. Luokan alukset oli kuitenkin suunniteltu yleiskäyttöisemmiksi eikä ainoastaan sukellusveneidentorjuntaan kuten edeltäjänsä. Alusten ilmatorjuntakykyä muun muassa lisättiin merkittävästi. Alun perin alukset tilattiin Iranin laivastolle, mutta tilaus peruuntui 1979 Iranin vallankumouksen alkaessa. Yhdysvaltain laivasto vastaanotti tilatut alukset. Koska alukset oli varustettu kuuman ilmanalan vaatimalla ilmastoinnilla ja muilla Lähi-idän vaatimilla järjestelmillä ne palvelivat nimenomaan Persianlahdella. Alukset poistettiin palveluksesta 1990-luvun lopulla ja ne myytiin Taiwanille, joka liitti ne laivastoonsa. == Alukset == Kidd-luokan hävittäjätGardiner, Robert s. 589 Nimi Telakka Kölinlasku Vesille Valmis Kohtalo USS Kidd Ingalls Shipbuilding 26. kesäkuuta 1978 11. elokuuta 1979 27. maaliskuuta 1981 poistettu palveluksesta 12. maaliskuuta 1998 myyty Taiwanille 30. toukokuuta 2003 ROCS Tso Ying (DDG-1803) USS Callaghan Ingalls Shipbuilding 23. lokakuuta 1978 1. joulukuuta 1979 29. elokuuta 1981 poistettu palveluksesta 31. maaliskuuta 1998 myyty Taiwanille 30. toukokuuta 2003 ROCS Su Ao (DDG-1802) USS Scott Ingalls Shipbuilding 12. helmikuuta 1979 1. maaliskuuta 1980 24. lokakuuta 1981 poistettu palveluksesta 10. joulukuuta 1998 myyty Taiwanille 30. toukokuuta 2003 ROCS Kee Lung (DDG-1801) USS Chandler Ingalls Shipbuilding 7. toukokuuta 1979 28. kesäkuuta 1980 13. maaliskuuta 1982 poistettu palveluksesta 23. syyskuuta 1999 myyty Taiwanille 30. toukokuuta 2003 ROCS Ma Kong (DDG-1805) ==Lähteet== * === Viitteet === Luokka:Yhdysvaltain laivaston hävittäjät Luokka:Hävittäjäluokat
Toivo Ilmari Kala

Toivo Ilmari Kala (19. maaliskuuta 1909 Helsinki – 18. lokakuuta 1999) oli suomalainen diplomaatti.Kuka kukin on 1954Find A Grve : Toivo Ilmari Kala Toivo Kalan vanhemmat olivat filosofian maisteri, rautatiehallituksen tilastokonttorin johtaja Juho Heikki Kala ja Maija Forsgrén. Hän valmistui kauppatieteen kandidaatiksi 1933 ja filosofian maisteriksi 1950. Kala oli vt. avustajana Suomen Tokion lähetystössä 1933–1939, vt. konsulina Shanghaissa Kiinassa 1939, vt. jaostosihteerinä ulkoministeriössä 1939–1941, kaupallisena avustajana ja 1. lähetystösihteerinä Ankarassa 1941–1947 sekä vt. jaostopäällikkönä ulkoministeriössä 1947–1949 ja jaostopäällikkönä 1949–1951 ja 1951–1952. Hän oli vt. asiainhoitajana Budapestissa 1951, konsulina Tel- Avivissa Israelissa 1952 ja Suomen asiainhoitajana Tel-Avivissa 1952–1958 ja Sydneyssä Australiassa 1958–1963. Toivo Kala oli naimisissa vuodesta 1942 Helmi Marquita Carpelanin (1915–2008) kanssa. Toivo Kala on haudattu Hietaniemen hautausmaalle. == Julkaisuja== * Arnold Tilgmannin piirtämät sotilaspostikortit. Hobby Books, Espoo 1988 * Suomen aliupseerin postikortit ; tekijät Toivo Kala ja työryhmä Esko Hemilä ym. Hobby Books, Espoo 1990 == Lähteet == Luokka:Suomalaiset diplomaatit Luokka:Vuonna 1909 syntyneet Luokka:Vuonna 1999 kuolleet
Willehard Korander

Willehard Korander (s. 1981) on suomalainen näyttelijä. Korander on valmistunut teatteritaiteen maisteriksi Teatterikorkeakoulusta vuonna 2007. Hän on näytellyt televisiosarjoissa Ihon alla ja Lola ylösalaisin. Korander on näytellyt myös Svenska Teaternissa, Viiruksessa, Unga Teaternissa, Åbo Svenska Teaterissa ja Wasa Teaterissa. == Filmografia == === Televisiosarjat === Vuosi Sarja Rooli 2016 Ihon alla Henri Vaartama 2017 Lola ylösalaisin Charles Berglund == Lähteet == == Aiheesta muualla == * Luokka:Suomalaiset näyttelijät Luokka:Vuonna 1981 syntyneet Luokka:Elävät henkilöt
Flavanonit

Flavanonit ovat flavonoideihin kuuluvia aromaattisia heterosyklisiä orgaanisia yhdisteitä. Flavanoneja esiintyy useissa eri kasveissa erityisesti sitruksissa, asterikasveissa ja hernekasveissa. Erilaisia flavanoneja tunnetaan yli 300. Flavanonien rakenne koostuu bentseenirenkaasta, johon on fuusioitunut pyranonirengas. Pyranonirenkaan niin kutsuttuun 2-asemassa sijaitsevaan hiiliatomiin on sitoutunut bentseenirengas. Bentseenirenkaan konfiguraatio on tyypillisesti S. Kasvit muodostavat flavanoneja kalkoneista kalkoni-isomeraasientsyymin katalysoimana. Flavanonin perusrakenne esiintyy kasveissa usein glykosideissa. Kasvit muodostavat flavanoneista edelleen muita flavonoideja kuten flavoneja ja isoflavoideja. Flavanoneihin kuuluvia yhdisteitä ovat muun muassa naringeniini, hesperetiini, pruniini ja eriodiktyoli ==Lähteet== Luokka:Flavonoidit
Sykloni Luban

Sykloni Luban oli lokakuussa 2018 Arabianlahdella muodostunut alueelle poikkeuksellisen voimakas sykloni, joka aiheutti voimakkaita tuulia, ennätyksellisiä sademääriä, tulvia ja mutavyöryjä. Sen tuulet olivat kovimmillaan 11. lokakuuta, lähes 40 m/s. Luban oli Arabianmeren kolmas sykloni vuonna 2018. Se nostatti 8 metriä korkeita aaltoja. == Lähteet == Luokka:Vuoden 2018 luonnonmullistukset Luokka:Jemenin historia Luokka:Omanin historia Luokka:Trooppiset hirmumyrskyt
Josef Joakim Simelius

Josef (Jooseppi) Joakim Simelius (8. marraskuuta 1867 Paavola – 1. heinäkuuta 1942 Kuopio) oli suomalainen kirkkoherra, tuomiorovasti ja valtiopäivämies.Ylioppilasmatrikkeli 1853–1899Simelius-Simojoki-sukuseura, perhetaulut, taulu 72 ==Henkilöhistoria== Simeliuksen vanhemmat olivat lukkari Josef (Juuso) Simelius ja Jenny Teodora Stenbäck. Hän pääsi ylioppilaaksi 1885 Oulun suomalaisesta yksityislyseosta ja suoritti teologian erotutkinnon Helsingin yliopistossa 1888. Simelius vihittiin papiksi 1890. Simelius oli kirkkoherran apulaisena Nivalassa ja v.t. kirkkoherrana siellä 1890–1893. Hän oli sitten kirkkoherran apulaisena Kuopiossa 1893–1898 ja hän hoiti Kuopiossa myös Kuopion lääninvankilan ja Niuvanniemen sairaalan saarnaajan virkaa. Simelius oli kirkkoherrana Torniossa 1898–1907, Uudenkaupungissa 1907–1917 ja Kuopion kaupunkiseurakunnassa vuodesta 1917. Hän oli Kuopion tuomiorovastina 1939–1942, Oulun tuomiokapitulin asessorina 1921–1927, Uudenkaupungin valtuuston jäsenenä ja puheenjohtajana 1911–1918 sekä pappissäädyn edustajana valtiopäivillä 1904. Kirkolliskokouksen jäsen Simelius oli 1903–1937. Simelius oli naimisissa vuodesta 1902 Helmi Johanna Helmisen kanssa. Heidän lapsiaan olivat Helsingin yliopiston geofysiikan professori Heikki Simojoki, arkkipiispa Martti Simojoki ja muistelmakirjailija Aili Simojoki.Kuka kukin on 1954 == Julkaisuja == * Mikä merkitys on profeetta Joonaksen lähetyksellä Niniveen Jumalan valtakunnan historiassa?, väitöskirja. B. B. Bergdahl, Oulu 1902 * 2. Korinttolaiskirjeen selitys teoksessa Uuden testamentin selitysteos. 2 nide, Apostolien teot ja kirjeitä ; toimittajat J. A. Mannermaa ja Eero Hyvärinen. WSOY 1920-1926 == Lähteet == == Aiheesta muualla== * Mustakallio, Hannu: Simelius, Josef Joakim. Kansallisbiografia-verkkojulkaisu. Studia Biographica 4. Helsinki: Suomalaisen Kirjallisuuden Seura, 1997- (viitattu 14.10.2018) Luokka:Suomen evankelis-luterilaisen kirkon papit Luokka:Suomen suuriruhtinaskunnan pappissäädyn valtiopäivämiehet Luokka:Vuonna 1867 syntyneet Luokka:Vuonna 1942 kuolleet
Munakunta

Munakunta (vuoteen 1978 Vientikunta Muna) on suomalaisten kananmunantuottajien osuuskunta, joka harjoitti munien tukku-, vähittäis- ja vientikauppaa. Nyt se on osa yhteispohjoismaista DAVA Foodsia. Kananmunien tuotemerkkinä on Kultamuna. ==Historiaa== Tammikuussa 1922 kaupparekisteriin merkitty Vientikunta Muna r.l. syntyi aikana, jolloin sekä suomalainen siipikarjatalous että osuustoiminta kehittyivät nopeasti. Se perustettiin munantuottajien osuuskuntien (joita oli 78 vuoden 1916 lopussa) keskusliikkeeksi hoitamaan munien laadunvalvontaa sekä myyntiä niin kotimaassa kuin vientimarkkinoilla.. 1970-luvun loppupuolella toiminta oli painottunut Suomen markkinoihin niin, että nimi muutettiin 1978 Munakunnaksi. Vuoden 2007 paikkeilla jäseniä oli 300 ja munia käsiteltiin vuodessa noin 33 miljoonaa kiloa. Munakunnan markkinaosuus kotimaan vähittäiskaupasta oli tuolloin noin 65 prosenttia. 2010-luvun keskivaiheilla Munakunta liittoutui tanskalaisen Hedegaard Foodsin ja ruotsalaisen Lantägg AB:n kanssa ja siirsi koko liiketoimintansa uuteen DAVA Foods -yhtiöön. Yrityskaupan myötä tanskalainen Danish Agro sai määräysvallan myös Suomessa ja Virossa toimivassa Muna Foodsissa. ==Lähteet== Luokka:Suomalaiset osuuskunnat
Tampereen kaupunginmuseo

Tampereen kaupunginmuseo oli Tampereen kaupungin ylläpitämä kulttuurihistoriallinen museo, joka sijaitsi Hatanpään alueella. Museo perustettiin Hämeen museoseuran aloitteesta, samassa yhteydessä kun Tampereelle vuonna 1969 luotiin kunnallinen museotoimi. Hatanpään kartanon päärakennus remontoitiin 1969–1970 ja muutettiin kaupunginmuseoksi. Museo avattiin yleisölle 1. lokakuuta 1970.Palo-oja, Ritva & Tirkkonen, Erik: Mitä olisi tehtävä museoiden toiminnan tehostamiseksi? Kunnallisen museotoiminnan aika. – Ritva Palo-oja (toim.) Hämeen museon historia, s. 134\. Tampere: Tampereen museot, 2016. ISBN 978-951-609-796-4. Kaupunginmuseon näyttelytoiminta perustui pitkälti Hämeen museoseuran kaupunkihistoriallisiin kokoelmiin.Tampereen historiallisten museoiden kokoelmapoliittinen ohjelma 2016, liite ”Kokoelmien historia”. Tampereen kaupungin historiaa käsittelevän osaston lisäksi museossa oli näytteillä erilaisia tyylisisustuksia 1700-luvun lopulta 1930-luvulle. Vanhempia tyylisuuntia, alueen esihistoriaa ja talonpoikaiskulttuuria esiteltiin puolestaan Hämeen museossa.Palo-oja & Tirkkonen 2016, s. 130–131, 134, 142–143. Kaupunginmuseon oma tallennustyö keskittyi etupäässä aineistoon, joka liittyi Tampereen kulttuurihistoriaan ja tamperelaisten elämänpiiriin. Käytännön syistä se keräsi lähinnä pieniä esineitä, sillä säilytystilat olivat ahtaat. Museotoimeen kuului kaupunginmuseon lisäksi Hämeen museo, Suomen koulumuseo, Tampereen teknillinen museo ja Tampereen luonnontieteellinen museo. Niiden kokoelmia hoidettiin ja kartutettiin keskitetysti, joten kaupunginmuseolla oli käytäntönä ohjata tilaa vievät esineet teknillisen museon kokoelmiin. Teknillinen museo kärsi pahoja vaurioita tulipalossa 1989, mikä pakotti kaupungin järjestelemään museotoimintaansa uudelleen. Samoihin aikoihin Tampellan tyhjeneville tehdasrakennuksille etsittiin uutta käyttöä. Museotoimi päätti rakentaa sinne nykyaikaisen museokeskuksen. Vuonna 1993 se luopui Hatanpään kartanosta. Kaupunginmuseo suljettiin, ja sen kokoelma siirtyi osaksi uutta museokeskusta. Vapriikki avautui yleisölle syksyllä 1996. == Lähteet == Kaupunginmuseo Luokka:Kulttuurihistorialliset museot Kaupunginmuseo Luokka:Hatanpää Luokka:Suomen entiset museot
Utopia (kirjaintyyppi)

Utopia on antiikva-kirjaintyyppi. Robert Slimbach suunnitteli sen Adobelle vuonna 1989. Utopia muistuttaa 1700-luvun siirtymäkauden antiikvoja Baskervillea ja Walbaumia. Utopia on kokonainen kirjainperhe, ja siitä on saatavilla kuusi eri leikkausta. Kirjaintyyppi sopii monenlaisiin tarkoituksiin, esimerkiksi mainoksiin sekä kirjojen ja lehtien leipätekstiin ja otsikoihin. == Lähteet == ===Viitteet=== Luokka:Kirjaintyypit
Verdana

Verdana on sans serif -kirjaintyyppi, jonka Matthew Carter ja Tom Rickner suunnittelivat vuonna 1996. Verdana on kokonainen kirjainperhe, ja se on tarkoitettu ennen kaikkea internetiä ja näyttöpäätteitä varten. Verdanan leveys ja kirjainvälit tekevät kirjaintyypistä helppolukuisemman tietokonenäytöllä myös pienemmällä pistekoolla. Vaikka se onkin optimoitu tietokoneita varten, voi kirjaintyyppiä käyttää myös painotuotteissa. Verdana on yksi Microsoftin Microsoft Core Fonts for the Web -projektin fonteista, jotka sisältyvät Windows-käyttöjärjestelmiin. Verdana on laajasti käytetty, ja se kuuluu useimpien tietokoneiden perusfontteihin. == Katso myös == *Georgia == Lähteet == ===Viitteet=== Luokka:Kirjaintyypit
Niilo Simojoki

Niilo Armas Alarik Simojoki (9. lokakuuta 1910 Muhos – 10. joulukuuta 1992 Helsinki) oli suomalainen yleisesikuntaeversti, joka kuului Suomen ilmatorjunnan keskeisiin kehittäjiin.Yleisesikuntaeversti Niilo Simojoki Suomen ilmapuolustuksen tekninen kehittäjä, Helsingin Sanomat 21.12.1992 (Tilaajille)Simelius-Simojoki-sukuseura, perhetaulut, taulu 75 Simojoen vanhemmat olivat kirkkoherra Yrjö Heikki Simelius (1876–1971) ja hänen ensimmäinen puolisonsa Hilda Valerie Reudolph (1877–1940). Hän pääsi ylioppilaaksi Uudessakaupungissa 1929, valmistui Kadettikoulusta 1932 ja suoritti Sotakorkeakoulun 1937–1945. Simojoki palveli aluksi Rannikkotykistörykmentti 2:ssä mutta sai sitten 1934 pyynnöstään siirron ilmatorjuntarykmenttiin Viipuriin. Jatkosodan aikana hän oli heinäkuusta 1942 päämajan ilmatorjuntaosaston ballistisen toimiston päällikkönä ja sai aikaan sen, että ilmatorjuntaan tehtiin uusia hankintoja, jotka tulivat osoittautumaan tarpeellisiksi Helsingin suurpommitusten aikana helmikuussa 1944. Simojoki oli Ilmatorjuntarykmentti 1:n rykmenttiupseerina 1944 ja sodan jälkeen hänestä tuli ilmavoimien esikunnan ilmatorjuntatoimiston päällikkö ja Sotakorkeakoulun opettaja. Helsingin ilmatorjuntarykmentin patteriston komentajana Simojoki oli vuodesta 1955. Hänestä tuli eversti 1956 ja rykmentin komentaja. Vuosina 1960-1966 Simojoki johti pääesikunnan ilmatorjuntaosastoa ja 1966–1970 hän oli Sotakorkeakoulun sotatekniikan opetuksen johtaja ja opettaja. Niilo Simojoki oli naimisissa vuodesta 1934 voimistelunopettaja Siiri Tuulikki Palmun (1907-1995) kanssa. Simojoen veli oli jatkosodassa kaatunut teologian ylioppilas ja sotakirjailija Kaarlo Simojoki. == Julkaisuja == Nimellä Niilo A. A. Simojoki: * Putsaaren kappelikirkko : arvoituksellinen lounais-saariston pyhättö. Uudenkaupungin suomalaisen seuran säätiö , Uusikaupunki 1975 * Johdatus ilmatorjunnan historiaan. 1 osa, Ilmamaalin syntyminen, ilmapallo, ilmalaiva, ilmatorjunnan esihistorian olennaisimmat tapahtumat. Ilmatorjuntasäätiö, Helsinki 1980 * Johdatus ilmatorjunnan historiaan. 2 osa, Ilmamaalin syntyminen, lentokone, ilmatorjunnan historian olennaisimmat tapahtumat. Ilmatorjuntasäätiö, Helsinki 1984 == Lähteet == Luokka:Suomalaiset everstit Luokka:Vuonna 1910 syntyneet Luokka:Vuonna 1992 kuolleet
Industria

Industria on Neville Brodyn vuonna 1989 suunnittelema sans serif -kirjaintyyppi tai fontti. Industria on erittäin kapea ja kulmikas kirjaintyyppi, joka sopii parhaiten otsikoihin. Siitä on kaksi leikkausta, Industria Solid ja Industria Inline. Brody oli alun perin piirtänyt kirjaintyypin The Face -lehteä varten. Hän suunnitteli lehden otsikkoja varten kuusi eri kirjaintyyppiä, ja Industrian nimi olikin aluksi Typeface 2. Se nimettiin Industriaksi vasta siinä vaiheessa, kun fonttia alettiin myydä.Itkonen 2015, s. 93 == Lähteet == *Itkonen, Markus: Kirjaintyypit ja tyyli. RPS-yhtiöt 2015. ISBN 978-952-5001-19-8 ===Viitteet=== Luokka:Kirjaintyypit
Yö saaristossa

Yö saaristossa (Kasztany) on Zbigniew Koreptan säveltämä puolalainen laulu vuodelta 1955. Alun perin sen levytti vuonna 1956 Natasza Zylska, joka kuului Puolan 1950-luvun suosituimpiin laulajiin. Puolassa kappale on julkaistu muun muassa Edyta Górniakin esikoisalbumilla Dotyk, joka ylitti platinalevyrajan nelinkertaisesti. Krystyna Wodnickan alkuperäissanoitus käsittelee lähtemisen ja kaipauksen teemaa kuten suomalainenkin teksti, mutta saariston ja laivan sijasta siinä lauletaan syksyn saapumisesta ja kastanjapuun pähkinöiden putoamisesta. Suomessa Jaakko Salo sovitti Sauvo Puhtilan sanoittaman kappaleen tangoksi vuonna 1964, jolloin sen esitti Eija Merilä. Kappaleen ovat sittemmin levyttäneet useat suomalaiset artistit, kuten Matti Salminen, Taneli Mäkelä, Arja Saijonmaa sekä Arja Koriseva. ==Lähteet== ==Aiheesta muualla== * ”Kasztany” esittäjä: Edyta Górniak. Dailymotion. Luokka:Tangot Luokka:Vuoden 1964 kappaleet Luokka:Suomalaiset käännöskappaleet Luokka:Puolalaiset musiikkikappaleet Luokka:Sauvo Puhtilan sanoittamat kappaleet
Yhdysvaltain sosialistipuolue

Yhdysvaltain sosialistipuolue voi viitata seuraaviin: *Socialist Party of America (SPA), vuosina 1901–1972 toiminut puolue *Socialist Party of the United States of America eli lyhyesti Socialist Party USA (SPUSA), vuonna 1973 perustettu puolue.
Sosiaalitoimisto

Sosiaalitoimisto (puhekielessä sossu tai slangiksi fatta) on suomalainen kunnan palvelu, jonka kautta autetaan vähäosaisia. Sosiaalitoimiston kautta jaetaan täydentävää ja ehkäisevää toimeentulotukea. Maaliskuussa 2014 Suomen hallitus teki päätöksen, jolla sosiaalitoimiston etuuskäsittely yhdistettiin osaksi Kansaneläkelaitosta (Kela).https://www.talouselama.fi/uutiset/paatos- tuli-toimeentulotuki-siirtyy-pois-sossun- luukulta/https://www.vihdinuutiset.fi/artikkeli/462724-ensi-vuonna- toimeentulotukea-haetaan-kelalta Toimeentulotuki (perustoimeentulotuki) siirtyi Kelan käsiteltäväksi 1.1.2017.https://www.kela.fi/ajankohtaista- verkkoasiointi/-/asset_publisher/uKfve0EJPPGY/content/miten-toimeentulotuki- muuttuu-vuonna-2017- Yhdistämistä Kelaan perusteltiin muun muassa keskittämisen ja automatisoinnin tuomilla hyödyillä ja sillä että myöntämisperusteet yhtenäistyvät. Ennen muutosta kuntien tulkinnoissa oli eroa ja kansalaisten yhdenvertaisuus ei toteutunut.https://www.soste.fi/media/pdf/tiedotteet/liite2_tiedote_sb2017_kela- siirto_26042017.pdf ==Katso myös== *Kansaneläkelaitos ==Lähteet== Luokka:Sosiaaliturva Luokka:Suomalainen yhteiskunta
Gugudan

Gugudan () oli eteläkorealainen tyttöbändi, joka teki debyyttinsä vuonna 2016. Gugudan hajosi joulukuussa 2020. == Jäsenet == Yhtyeen jäsenet: * Hana (), oik. Shin Bo-ra () * Mimi (), oik. Jung Mi-mi () * Haebin (), oik. Han Hae-bin () * Nayoung (), oik. Kim Na-young () * Sejeong (), oik. Kim Se-jeong () * Sally (), oik. Liu Xie Ning (), Ryu Sa-jeo () * Soyee (), oik. Jang So-jin () * Mina (), oik. Kang Mi-na () Entinen: * Hyeyeon (), oik. Cho Hye-yeon () == Julkaisut == * * * * ==Lähteet== == Aiheesta muualla == * Yhtyeen tiedot Melon-palvelussa Luokka:Eteläkorealaiset popyhtyeet Luokka:Eteläkorealaiset tyttöbändit
Mikael Victorzon

Lars Mikael Victorzon (14. tammikuuta 1959 Maarianhamina – 8. syyskuuta 2018 Kihti) oli suomalainen kirurgi ja professori. Victorzon opiskeli lääketiedettä Turun yliopistossa ja väitteli siellä tohtoriksi. Hänelle myönnettiin Helsingin yliopiston kirurgian dosentuuri, ja hän toimi Turun yliopiston kirurgian professorina vuodesta 2011. Hän työskenteli myös ylilääkärinä ja kirurgina Vaasan keskussairaalassa. Victorzonin erikoisaloja olivat gastroenterologia ja lihavuuskirurgia. ==Lähteet== * Luokka:Vuonna 1959 syntyneet Luokka:Vuonna 2018 kuolleet Luokka:Suomalaiset kirurgit Luokka:Turun yliopiston professorit
Hiskias Kirjalainen

Hiskias Kirjalainen (1. marraskuuta 1847 Mikkelin pitäjä – 14. syyskuuta 1923 Mikkelin pitäjäKuolleita. Helsingin Sanomat, 16.9.1923, s. 2.) oli suomalainen maanviljelijä, kunnallisneuvos ja valtiopäivämies. Hiskias Kirjalaisen vanhemmat olivat talollinen Elias Eeronpoika Kirjalainen ja Elisabeth Lappalainen. Hänen ensimmäinen puolisonsa vuodesta 1868 oli Eeva Elisabeth Tuovinen (k. 1886) ja toinen vuodesta 1887 Helena Katarina Nousiainen. Kirjalainen oli paitsi maanviljelijä, myös sekatavara- ja halkokauppias. Hän edusti Mikkelin tuomiokuntaa talonpoikaissäädyssä valtiopäivillä 1891 ja 1900. Hän kuului myös vuoden 1899 suureen lähetystöön Mikkelin pitäjän edustajana.Päiviö Tommila: Suuri adressi, s. 308. WSOY, 1999. Vuoden 1891 valtiopäivillä Kirjalainen oli valtiovarainvaliokunnan jäsen ja vuoden 1900 valtiopäivillä vesioikeusvaliokunnan jäsen. Puoluekannaltaan hänet saattoi katsoa viimeistään alkuvuodesta 1903 lähtien vanhasuomalaiseksi.Valtiopäiväedustajia Mikkelin maalaiskunnasta ja kaupungista (Internet Archive) Viitattu 14.10.2018. Kirjalainen oli Otavan maanviljelyskoulun johtokunnan jäsen yli 30 vuotta. Hän toimi myös Mikkelin pitäjän lautakunnan jäsenenä vuodesta 1868 ja sen jälkeen kunnanvaltuuston jäsenenä. ==Lähteet== Luokka:Suomalaiset maanviljelijät Luokka:Suomalaiset kauppiaat Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1847 syntyneet Luokka:Vuonna 1923 kuolleet
Baijerin osavaltiovaalit 2018

Baijerin osavaltiovaalit 2018 järjestettiin 14. lokakuuta 2018. Vaaleissa valittiin paikat Baijerin maapäiville. Vuosikymmeniä vaaleissa vahvasti pärjännyt Baijerin kristillissosiaalinen unioni (CSU) menetti yli 10 prosenttia kannatuksestaan, kuten myös toinen suuri puolue Saksan sosiaalidemokraattinen puolue (SPD). Vihreät saivat vaalivoiton ja nousivat toiseksi suurimmaksi puolueeksi. Ensi kertaa vaaleihin osallistunut Vaihtoehto Saksalle (AfD) sai 22 paikkaa. Vaalien äänestysprosentti nousi 8,8 prosenttiyksikköä edellisistä vaaleista 72,4 prosenttiin. ==Tulos== |- style="background-color:#E9E9E9;text-align:center;" ! colspan="2" rowspan="2" style="text-align:left;"| Puolueet ! colspan="3"| Äänet ! colspan="2"| Paikat |- style="background-color:#E9E9E9;text-align:center;" ! width="75"| Ääniä ! width="30"|% ! width="35"|+/– ! width="30"| Paikat ! width="35"|+/– |- | style="background-color:;"| | style="text-align:left;"| Baijerin kristillissosiaalinen unioni (CSU) | | 37,2 | –10,5 | 85 | –16 |- | style="background-color:#64A12D;"| | style="text-align:left;"| Liittouma 90/Vihreät (Grüne) | | 17,5 | +8,9 | 38 | +20 |- | style="background-color:#007E82;"| | style="text-align:left;"| Vapaat äänestäjät (FW) | | 11,6 | +2,6 | 27 | +8 |- | style="background-color:#00ADEF;"| | style="text-align:left;"| Vaihtoehto Saksalle (AfD) | | 10,2 | Uusi | 22 | Uusi |- | style="background-color:;"| | style="text-align:left;"| Saksan sosiaalidemokraattinen puolue (SPD) | | 9,7 | –10,9 | 22 | –20 |- | style="background-color:#FFED00;"| | style="text-align:left;"| Vapaa demokraattinen puolue (FDP) | | 5,1 | +1,8 | 11 | +11 |- | style="background-color:#BE3075;"| | style="text-align:left;"| Vasemmisto (Die Linke) | | 3,2 | +1,1 | 0 | ±0 |- | style="background-color:#DDDDDD;"| | style="text-align:left;"| Muut | | 5,4 | –3,3 | 0 | ±0 |- |- | colspan="9" style="background-color:#E9E9E9"| |- style="font-weight:bold;" | style="text-align:left;" colspan="2"| Yhteensä | | 100 % | style="background-color:#E9E9E9;"| | 205 | +25 |- | colspan="9" style="background-color:#E9E9E9"| |- | style="text-align:left;" colspan="2"| Hyväksyttyjä ääniä | | 99,0 | style="background-color:#E9E9E9" colspan="3" rowspan="6"| |- | style="text-align:left;" colspan="2"| Hylättyjä | | 1,0 |- | style="text-align:left;" colspan="2"| Äänestäneitä | | 72,4 |- | style="text-align:left;" colspan="2"| Äänioikeutettuja | | style="background-color:#E9E9E9;"| |- | colspan="9" style="background-color:#E9E9E9"| |- | style="text-align:left;font-size:90%;" colspan="9"| Lähde: Spiegel, Baijerin tilastokeskus (alustava tulos) |} ==Lähteet== Luokka:Saksan osavaltiovaalit Luokka:Vuoden 2018 vaalit Luokka:Baijerin politiikka
Paraša

Parašat hašavua (Hepreaksi: פָּרָשַׁת הַשָּׁבוּעַ‬) tai lyhyesti paraša, toiselta nimeltään sidra on Tooran viikkojakso, jota luetaan yhtenä viikkona juutalaisen jumalanpalveluksen yhteydessä. Sen resitoi julkisesti juutalaisten jumalanpalvelusten yhteydessä tähän tehtävään nimetty henkilö eli baal kore. Sen lukeminen aloitetaan sapattina iltapäivän jumalanpalveluksessa, jossa siitä luetaan alkuosa, ja sama kohta luetaan uudelleen maanantain ja torstain aamupalveluksessa. Sapattiaamun jumalanpalveluksessa se luetaan kokonaan. Suurina juhlapyhinä viikkojakson sijasta luetaan kyseisen juhlan Toora-jakso. Juhlapyhinä ja sapattina sen lukua seuraa haftara, jossa luetaan kohta profeettojen kirjoista. Parašoita on yhteensä 54, ja ne kaikki luetaan yhden juutalaisen kalenterivuoden aikana. Jokaisella parašalla on nimi, joka tulee jostain sen ensimmäisessä lauseessa olevasta sanasta. Toora luetaan loppuun joka vuosi niin, että viimeinen jakso osuu Simhat Toraksi, jolloin tätä juhlistetaan synagogissa esimerkiksi tanssimalla ja laulamalla. ==Lähteet== == Aiheesta muualla == Luokka:Juutalainen kulttuuri
Anders Ahlqvist

Anders Eric Olof Ahlqvist (17. helmikuuta 1945 Tukholma – 23. elokuuta 2018 Kirkkonummi) oli suomalainen kielitieteilijä (keltologi) ja professori. Ahlqvistin elämä ja ura olivat kansainvälisiä. Hän syntyi Ruotsissa ja vietti lapsuutensa Egyptissä, jossa hänen liikemies-isänsä toimi konsulina. Koulunsa Ahlqvist kävi Suomessa: Kauniaisissa ja Helsingin Nya svenska läroverketissä, jota hän tuli ylioppilaaksi vuonna 1963. Hän alkoi opiskella Helsingin yliopistossa klassillista filologiaa ja siirtyi vuonna 1966 yleiseen kielitieteeseen. Hän suoritti kandidaatintutkinnon vuonna 1968 ja siirtyi 1970-luvun alussa Edinburghiin, jossa hän väitteli tohtoriksi vuonna 1974 pääaineenaan keltologia. Hän työskenteli tutkijana Dublinissa, ja vuodesta 1976 hän hoiti muinaisiirin henkilökohtaista professuuria Galwayn yliopistossa. Irlannissa hän oli Suomen kunniakonsuli. Helsingin yliopistossa Ahlqvist hoiti yleisen kielitieteen professuuria 1988–1989 sekä vieraili keltologian professorina Utrechtin yliopistossa 2003–2004. Ahlqvist jäi Galwaysta eläkkeelle vuonna 2005 ja siirtyi professoriksi Sydneyn yliopistoon (2008–2013). ==Lähteet== ==Aiheesta muualla== * Luokka:Vuonna 1945 syntyneet Luokka:Vuonna 2018 kuolleet Luokka:Suomalaiset kielitieteilijät Luokka:Suomalaiset professorit
Kanatunkkari

Kanatunkkari (Alphitobius diaperinus) eli kanalakuoriainen on pimikkökuoriaisten (Tenebrionidae) heimoon ja Alphitobius sukuun kuuluva kovakuoriaislaji. Kanatunkkari on levinnyt laajasti maailmalle ja esiintyy myös Suomessa. Aikuiset kanatunkkarit ovat väriltään tumman punaruskeita tai mustia ja 5,5 - 7,0 mm pitkiä. Tuntosarvet ovat lyhyet ja nuijamaiset kasvaen lyhyttä kellertävää karvaa. Lajin toukat ovat väriltään keltaisia ja sylinterimäisiä ja pituudeltaan noin 15 mm. Toukista käytetään myös nimeä buffalomato. Kanakuoriaisen läsnäolon voi tunnistaa sen erittämästä epämiellyttävästä hajusta. Aikuiset kanakuoriaiset ovat suhteellisen pitkäikäisiä (400 päivää) ja osaavat lentää. Kanatunkkaria esiintyy kanaloissa ja broilerikasvattamoissa ja se voi toimia vektorina useille siipikarjan patogeeneille eli taudinaiheuttajille ja loisille. Kanakuoriaiset syövät esimerkiksi kananlantaa ja siinä eläviä kärpästoukkia sekä homeen pilaamaa viljaa ja jauhoja. Kanatunkkari muistuttaa ulkonäöltään samaan sukuun kuuluvaa kiiltotunkkaria (Alphitobius laevigatus). Kanatunkkarin toukkia voidaan hyönteistaloudessa myydä ja markkinoida sekä valmistaa niistä elintarvikkeita. == Aiheesta muualla == *Laji.fi: Kanatunkkari (Alphitobius diaperinus) *Ruokavirasto: Lista siirtymäaikana sallituista hyönteislajeista *ITIS: Alphitobius diaperinus *Bug Guide: Species Alphitobius diaperinus - Lesser Mealworm *Plantwise: lesser mealworm (Alphitobius diaperinus) *University of Florida, Institute of Food and Agricultural Sciences (IFAS): Lesser Mealworm, Litter Beetle, Alphitobius diaperinus *Pherobase: Semiochemicals of Alphitobius diaperinus, the Lesser mealworm beetle Luokka:Erilaisruokaiset
Pan Amin lento 7

Pan Amin lento 7 oli Pan Amin maailmanympärilento, joka lähti San Franciscosta ja kulki länteen. Lennolla 8. marraskuuta 1957 käytetty Boeing 377 Stratocruiser 10-29 katosi koneen lentäessä reitin ensimmäistä osaa San Franciscosta Honoluluun. Kadonneessa koneessa oli 36 matkustajaa ja kahdeksan miehistön jäsentä. Koneesta ei löytynyt jälkeäkään, kunnes lentotukialus USS Philippine Sean miehistö löysi 14. marraskuuta ruumiita ja romua merestä noin 1 500 kilometriä Honolulusta itään. Koneesta lähetetystä viimeisestä radioviestistä arvioituun mereensyöksyaikaan kului 20 minuuttia, eikä hätäkutsua tuona aikana lähetetty. Merestä löytyi kaikkiaan 19 ruumista, jotka olivat pahasti vaurioituneita. Kuolinsyyksi todettiin törmäyksessä tulleet iskuvammat eikä esimerkiksi hukkuminen. Ruumiista löytyi lisäksi suuria pitoisuuksia hiilimonoksidia. Onnettomuuden syytä ei saatu selvitettyä todistusaineiston vähyyden vuoksi. == Lähteet == Luokka:Lento-onnettomuudet Yhdysvalloissa Luokka:Vuoden 1957 lento-onnettomuudet Luokka:Kadonneet lentokoneet Luokka:Tyynenmeren historia
Kasvien lisääntyminen

Kasvien lisääntyminen on ilmiö, jossa syntyy uusia kasviyksilöitä olemassaolevista yksilöistä. Siemenkasveilla uusi sukupolvi syntyy siemenistä, jotka voivat säilyä pitkään ja levitä uusille alueille. Kukkakasveissa siementä suojaa hedelmä, joka myös auttaa niiden leviämisessä. Suvuton lisääntyminen tarkoittaa kasvin lisääntymistä jakautumalla tai muulla tavalla niin, että syntyvä uusi yksilö on geneettinen kopio emokasvista. Itiökasvit eli esimerkiksi sammalet ja sanikkaiset lisääntyvät suvuttomasti itiöiden avulla. Siemenkasveilla suvuton lisääntyminen voi tapahtua esimerkiksi rönsyn, mukulan, sipulin, juurivesan tai maavarren avulla. Suvullinen lisääntyminen tarkoittaa lisääntymistä sukusolujen avulla, jolloin uuden yksilön genomi on yhdistelmä kahden yksilön genomeista. Suvullisessa lisääntymisessä uusi yksilö saa alkunsa hedelmöityneestä munasolusta eli tsygootista. Hedelmöitystä edeltää pölytys, joka voi olla joko ristipölytys tai itsesiitos. Edellisessä tapauksessa sukusolut ovat peräisin eri yksilöiltä, ja jälkimmäisessä kasvin oma siitepölyhiukkanen hedelmöittää saman yksilön munasolun. Ristipölytystä varten toisen kasvin siitepölyn pitää päästä toisen kasvin emille. Siitepöly voi siirtyä tuulen mukana (tuulipölytteiset kasvit) tai hyönteisten tai lintujen mukana (hyönteispölytteiset kasvit). Tuulipölytteiset tuottavat suuren määrän siitepölyä, ja niiden kukat ovat vaatimattoman näköisiä. Hyönteispölytteiset kasvit houkuttelevat pölyttäjiä värikkäillä tai tuoksuvilla kukilla. Niille riittää pienempi määrä siitepölyä. == Lähteet == == Aiheesta muualla == Luokka:Lisääntyminen
Georgian talous

Georgian talous on kasvanut Georgian sodan päättymisen jälkeen. Georgian talous kehittyi hyvin vuonna 201 ja BKT kasvoi huomattavasti 4,8 prosenttiin. Kasvu johtui muun muassa yksityisen kulutuksen kasvusta ja finanssipolitiikan johdonmukaisesta kehityksestä. Viimeisen kymmenen vuoden aikana talous on kasvanut voimakkaasti noin 4,5 prosentin vuosivauhdilla huolimatta monista häiriötekijöistä. Vuosina 2007–2008 koettiin maailmanlaajuinen finanssikriisi, ja vuonna 2008 konflikti Venäjän kanssa. Myös raaka-aineiden hintojen lasku vuodesta 2014 vaikutti keskeisiin kauppakumppaneihin. Georgiassa köyhyys väheni 32,5 prosentista 17,1 prosenttiin vuosina 2006–2016. Alemmat yhteiskuntaluokat ovat hyötyneet hallituksen tukemasta sosiaalipolitiikasta ja talouden tuomista mahdollisuuksista. Myös kotitalouksien hyvinvointi on parantunut. Talouden ja hallinnon uudistukset ovat nostaneet ulkomailla Georgian kiinnostavuutta investointikohteena. Georgia on esimerkiksi muuttanut lainsäädäntöä yksityisen sektorin tukemiseksi. Lisää kauppayhteistyötä tuo myös alueellinen vapaakauppasopimus Euroopan unionin kanssa ja vapaakauppasopimus Kiinan kanssa. Maailmanpankin arvion mukaan energia, turismi ja maataloustuotanto voivat edesauttaa maata integroitumaan globaalisti. == Verotus == Kokonaisveroaste Georgiassa on 16,4 (Euroopassa ja Aasiassa ka 33,1 ja OECD maissa ka 40,1) Vero Veroaste Veroperuste Kokonaisvero Yritysvero 15 % taxable profit 14.28 Omaisuusveor 1 % kaikki kiinteä miinus maa-ala 2,08 Kiinteistövero 0,24 GEL pem m2 maa-alueesta 0.04 Tulovero 20 % 0.00 ALV 18 % lisätään hintaan 0.00 Kaikki 16,4 == BKT == 2010 2011 2012 2013 2014 2015 2016 2017* BKT reaali kasvu (%) 6.2 7.2 6.4 3.4 4.6 2.9 2.8 5.0 BKT per asukas USD 3073.0 3843.7 4249.8 4341.4 4438.3 3754.9 3857.3 4067.7 BKT milj. USD 11636.5 14438.5 15846.8 16139.9 16507.8 13988.1 14377.9 15164.5 == Kuluttajahintaindeksi ja inflaatio == 2007 2008 2009 2010 2011 2012 2013 2014 2015 2016 2017 Keskimääräinen vuosimuutos 109.2 110.0 101.7 107.1 108.5 99.1 99.5 103.1 104.0 102.1 106.0 Inflaatio 2,6 2,4 –0,2 0,8 2,7 6,9 1,8 == Lähteet == == Aiheesta muualla == Luokka:Aasian talous *
Patrick Baumann

Patrick Baumann (5. elokuuta 1967 Basel, Sveitsi – 14. lokakuuta 2018 Buenos Aires ESPN) oli merkittävä urheilujohtaja. Hän oli Kansainvälisen olympiakomitean jäsen ja kansainvälisen koripalloliiton FIBA:n pääsihteeri.Yle urheilu == Lähteet == Luokka:Sveitsiläiset koripalloilijat Luokka:Kansainvälisen olympiakomitean jäsenet Luokka:Sveitsiläiset urheiluvaikuttajat Luokka:Vuonna 1967 syntyneet Luokka:Vuonna 2018 kuolleet
Huppa

Huppa tai chupa () on hääkatos, jonka alla juutalainen hääpari perinteisesti seisoo hääseremonian aikana. Chuppa koostuu nelikulmaisesta kankaasta, joskus tallitista, jota joko pidetään levitettynä käsien välissä, tai se riippuu pylväiden tai tankojen varassa. Huppa symboloi uutta kotia, jonka aviopari rakentaa yhdessä. Huppa voi myös tarkoittaa juutalaisen hääseremonian toista osaa, jota kutsutaan myös nimellä nisuin. Perinteisesti huppa on ollut ulkona taivasalla, mutta se voi myös olla sisällä. ==Lähteet== == Aiheesta muualla == Luokka:Juutalainen kulttuuri Luokka:Häät
HC Giants

HC Giants on vuonna 2014 perustettu hollolalainen jääkiekkoseura. Seura aloitti pelaamisen III-divisioonassa kaudella 2014–2015 ja nousi seuraavaksi kaudeksi II-divisioonaan. Vuonna 2018 se nousi kolmanneksi korkeimmalle sarjatasolle Suomi-sarjaan. 2021-22 jälkeen Giants tippui II-Divisioonaan. ==Lähteet== *HISTORIA - HC GIANTS - Hollolan Jätit ==Aiheesta muualla== *HC Giantsin kotisivut Luokka:Suomi-sarjaseurat
Eumer Finland

Eumer Finland Oy on merikarvialainen kalastusalan yritys, joka testaa, valmistaa ja maahantuo innovatiivisia ja pyytäviä kalastusvälineitä. Tuotteet löydät myös jälleenmyyjiltä ympäri Suomen tai Eumerin verkkokaupasta. Eumer tarjoaa myös kokouspalveluita ja opastettuja kalastusretkia Merikarvialla. Yrityksen perusti Olli ja Jaakko Ojamo vuonna 2007. Yrityksen tehtaanmyymälä sijaitsee Merikarvialla, jossa on myös perhonsidontaosasto, jossa sidotaan muun muassa SpinTube-perhot. Omia tuotemerkkejä ovat Jasu-kalastustuotteet sekä Eumer-perhokalastustuotteet. Vuonna 2011 Eumerin nuoret yrittäjät palkittiin Satakunnan Vuoden Nuori Yrittäjä -palkinnolla. Yritys on palkittu vuosina 2011, 2012 ja 2013 EFTTEX-messuilla heittoperhojen takia. Yrityksen ”Eumer Fishing” -nimisellä YouTube-kanavalla on yli 50 tuhatta tilaajaa. Se on Suomen tykätyin kalastuskanava. == Lähteet == == Aiheesta muualla == * Yrityksen kotisivut * Eumer Finland YouTubessa Luokka:Suomalaiset kalastusvälinevalmistajat Luokka:Merikarvia
Kansallinen palatsimuseo

Kansallinen palatsimuseo () on Taiwanissa toimiva museo, jolla on ainutlaatuisen laaja kokoelma Kiinan historiaan liittyviä esineitä. Sen noin 650 000 esineestä mahtuu kerrallaan esille vain prosentti. Museon kokoelmat saivat alkuunsa, kun Kiinan johto pakkasi suojaan esineitä Kielletystä kaupungista vuonna 1933, kun japanilaisten hyökkäys Kiinaan uhkasi. Esineet tuotiin Taiwaniin vuosina 1948–1949, ja itse museo perustettiin vuonna 1965. Kokoelmien ytimenä ovat keisari Qianlongin Kiellettyyn kaupunkiin kokoamat laajat taidekokoelmat. Museon kokoelmiin kuuluu maalauksien lisäksi keramiikkaa, jade-, pronssi- ja emalitavaraa, kirjonta- ja kalligrafiatöitä sekä kirjoja ja asiakirjoja. Museon vanhimmat esineet ovat jopa 6000 vuotta vanhoja ja peräisin neoliittiselta kaudelta. == Lähteet == == Aiheesta muualla == Luokka:Taipein rakennukset ja rakennelmat Luokka:Kulttuurihistorialliset museot
Henry Dundas

Henry Dundas, Melvillen ensimmäinen varakreivi (28. huhtikuuta 1742 – 28. toukokuuta 1811) oli skotlantilainen Tory-puolueeseen kuulunut poliitikko. Hän oli Britannian ensimmäinen sotaministeri (1794–1801) sekä viimeinen henkilö, jota on Britanniassa jota vastaan on nostettu virkasyyte (impeachment). Hänen poliittinen uransa päättyi vuonna 1806 oikeudenkäyntiin, vaikka hän sai vapauttavan tuomion. Dundas toimi vuosina 1804–1805 Yhdistyneen kuningaskunnan laivastoministerinä. Hän oli aiemmin toiminut ministeriön varainhoitajana, ja hänen epäiltiin käyttäneen ministeriön varoja omaksi hyödykseen. Hän joutui oikeuteen Britannian parlamentin ylähuoneessa mutta sai vapauttavan tuomion. Dundasin poika oli meriministerinä toiminut poliitikko Robert Saunders Dundas ja pojanpoika vara-amiraali Richard Saunders Dundas.Nordisk familjebok (1907), s. 1068–1069 Runeberg.org. Viitattu 22.9.2020. Edinburghin keskustassa St Andrew Squarella on 42 metriä korkea Henry Dundasin muistomerkki. Se valmistui vuonna 1823. Insinööri Robert Stevenson käytti sen pystyttämiseen maailman ensimmäistä teollista tasapainonosturia. ==Lähteet== == Aiheesta muualla == Luokka:Yhdistyneen kuningaskunnan puolustusministerit Luokka:Skotlantilaiset poliitikot Luokka:Vuonna 1742 syntyneet Luokka:Vuonna 1811 kuolleet
Shirley Jackson

Shirley Hardie Jackson (14. joulukuuta 1916 San Francisco, Kalifornia, Yhdysvallat – 8. elokuuta 1965 North Bennington, Vermont, Yhdysvallat) oli yhdysvaltalainen kirjailija, joka tunnetaan erityisesti kauhukertomuksistaan. Kirjailijanuransa aikana Jackson kirjoitti kuusi romaania, kaksi muistelmateosta ja yli 200 novellia. == Tuotanto == Jacksonin ehkä tunnetuin teksti on vuonna 1948 The New Yorker -lehdessä ilmestynyt novelli "The Lottery" (julkaistu suomeksi nimellä "Arpajaiset" novellikokoelmassa Tulilintu (Jalava, 1993)). Novellissa Jackson käsittelee yhdysvaltalaisen kyläidyllin synkkää kääntöpuolta, joka on toistuva teema myös hänen myöhemmässä tuotannossaan. Vuonna 1959 ilmestynyt The Haunting of Hill House on yliluonnollinen kauhutarina, josta on tehty useita elokuvasovituksia, ja vuonna 1962 ilmestynyt Linna on aina ollut kotimme on myös kulttimaineeseen noussut goottilainen pienoisromaani. Vuodesta 2007 alkaen Yhdysvalloissa on jaettu Shirley Jackson -palkintoa joka myönnetään psykologista jännitystä, kauhua ja synkkää fantasiaa edustaville teoksille. Tuore Jackson-elämäkerta A Rather Haunted Life esittää, että elinaikanaan aliarvostetun Jacksonin teoksia tulisi lukea esifeministisinä. == Romaanit == * The Road Through the Wall (1948) * Hangsaman (1951) * The Bird’s Nest (1954) * The Sundial (1958) * The Haunting of Hill House (1959) * Linna on aina ollut kotimme (1962, We Have Always Lived in the Castle) Fabriikki Kustannus, 2018. ISBN 978-952-68456-9-2. == Shirley Jackson fiktiossa == Shirley Jackson on päähenkilönä Josephine Deckerin ohjaamassa elokuvassa Shirley (2020). Jacksonia esittää Elisabeth Moss. == Lähteet == == Aiheesta muualla == * * Luokka:Goottilaisten romaanien kirjoittajat Luokka:Yhdysvaltalaiset kirjailijat Luokka:Vuonna 1916 syntyneet Luokka:Vuonna 1965 kuolleet
Viitasaaren Kristuksen kirkastumisen tsasouna

Viitasaaren Kristuksen kirkastumisen tsasouna on ortodoksinen Jyväskylän ortodoksiseen seurakuntaan kuuluva tsasouna Viitasaarella. Se on valmistunut vuonna 1989. Tsasouna on pyhitetty Kristuksen kirkastumisen muistolle. Tsasounan ikonit ovat Jyrki Poudan ja Raija Kannisen maalaamia. ==Lähteet== Luokka:Suomen ortodoksiset kirkkorakennukset Luokka:Viitasaaren rakennukset ja rakennelmat Luokka:Keski-Suomen kirkkorakennukset
Rainbow (animaatiostudio)

Rainbow S.p.A. (aik. Rainbow S.r.l.) on italialainen ja yksi Euroopan suurimmista animaatiostudioista. Studion omistavat Iginio Straffi ja ViacomCBS. Yhtiön perusti vuonna 1995 sarjakuvien piirtäjä, animaattori, käsikirjoittaja ja tuottaja Iginio Straffi. Yhtiö tunnetaan erityisesti Winx- klubi-piirrossarjasta. Muita sen tuottamia sarjoja ovat Hirviöallergiaa, Huntik, PopPixie ja Mia ja minä. Sen tytäryhtiöitä ovat Bardel Entertainment ja Gruppo Iven. == Historia == Käsikirjoittaja, animaattori, piirtäjä ja tuottaja Iginio Straffi perusti yhtiön vuonna 1995 nimellä Rainbow Animation S.r.l. Vuonna 1998 yhtiö vaihtoi nimeen Rainbow S.r.l., josta se vaihtoi nimensä nykyiseen vuonna 2006. Lokakuussa 2015 yhtiö osti kanadalaisen Bardel Entertainment-animaatiostudion. == Piirrossarjat == Rainbow S.p.A. on tuottanut muun muassa piirrossarjoja ja live action -sarjoja * Tommy and Oscar * Winx-klubi * Winxien maailma * Hirviöallergiaa * Huntik * Kuninkaallinen akatemia * Maggie & Bianca Fashion Friends * PopPixie * Mia ja minä * 44 Cats == Elokuvat == Rainbow S.p.A. on tuottanut piirrossarjojen lisäksi myös elokuvia * Winx – salaisuuksien linna * Winx Club: Magical Adventure * Winx Club – Syvyyksien salaisuus * Gladiators of Rome == Lähteet == == Aiheesta muualla == * Rainbow Luokka:Animaatiostudiot Luokka:Italialaiset yritykset
Viinijärven Jumalanäidin Tihvinän ikonin kirkko

Viinijärven Jumalanäidin Tihvinän ikonin kirkko on ortodoksinen Taipaleen ortodoksiseen seurakuntaan kuuluva kirkko Viinijärven kylässä Liperissä. Taipaleen ortodoksinen seurakunta on saanut alkunsa 1500-luvun alkupuolella. Seurakunnan kirkkojen historiasta ei ole säilynyt tietoja ennen kuin 1700-luvulta. Tiedetään, että 1766 on purettu vanha kirkko, sillä uusi kirkko oli valmistunut 1765–1768. Se paloi jo 1774 ja vuotta myöhemmin, 1775 valmistui uusi, P. Nikolaoksen kirkko. Se oli muodoltaan 1700-luvulla suosittua länsitornillista pitkäkirkkotyyppiä, jonka länsitorni ja runkohuoneen lyhty olivat kahdeksankulmaisia. Kirkko purettiin nykyisen kirkon valmistuttua. Nykyinen Taipaleen kirkko valmistui vuonna 1906 pääosin venäläisen kauppiaan Ivan Stretskovin lahjoitusvarojen turvin ja hänen toiveestaan se pyhitettiin Jumalanäidin Tihvinän ikonin muistolle. Kirkon suunnitteli sortavalalainen rakennusmestari J. O. Leander, ja se on tyyliltään jugend-vaikutteinen ristikirkko. Arkkipiispa Sergei vihki kirkon käyttöön 9. marraskuuta 1906. Kirkko on pohjamuodoltaan latinalainen risti. Itäpäässä oleva alttaritila on viisitaitteinen. Kirkkosalin yllä on monikulmainen lyhtytorni ja pienemmät neljä kulmatornia. Alimmassa kerroksessa on eteinen, sen viereiset aputilat ja kellohuone on alempien kerrosten tapaan nelisivuinen. Runkohuoneen laakea satulakatto on alttaripäästä aumattu. Rikkain listoituksin jäsennelty julkisivu on lähinnä nikkarijugend-tyyliä. Kellotornissa on seitsemän kelloa, joista neljä pienintä ovat vuodelta 2017. Ne on valettu kirkkoa varten Venäjällä, Pyhän Elisabetin luostarissa. Vanhin kirkon kelloista on vuodelta 1884, alkuaan joko Valamon tai Konevitsan luostarista. Kirkon ikonostaasi on valmistettu Pietarissa ja sen ikonit edustavat 1800-luvulle ominaista ns. historiallis-naturalistista tyyliä. Ikonostaasi on kaksikerroksinen. Ikonostaasin molemmilla puolilla seinillä on suuret öljymaalaukset "Jeesus rukoilee Getsemanessa" ja "Golgata". Kirkossa on useita edellisestä kirkosta siirrettyjä ikoneja 1700-luvulta. ==Lähteet== == Aiheesta muualla == Kuvia kirkostaː http://ortodoksinenkulttuurikeskus.fi/fi/vaeltajan-polku/taipaleen- jumalanaidin-kirkko Luokka:Suomen ortodoksiset kirkkorakennukset Luokka:Liperin rakennukset ja rakennelmat Luokka:Pohjois-Karjalan kirkkorakennukset
Äänekosken Jumalansynnyttäjän kuolonuneen nukkumisen tsasouna

Äänekosken Jumalansynnyttäjän kuolonuneen nukkumisen tsasouna on ortodoksinen Jyväskylän ortodoksiseen seurakuntaan kuuluva tsasouna Äänekoskella. Se on valmistunut vuonna 1992 tulipalossa tuhoutuneen edellisen rukoushuoneen tilalle. Se on pyhitetty Jumalansynnyttäjän kuolonuneen nukkumisen muistolle. Tsasounan ikonit ovat Martha Neiglick-Platonoffin maalaamia. ==Lähteet== Luokka:Suomen ortodoksiset kirkkorakennukset Luokka:Äänekosken rakennukset ja rakennelmat Luokka:Keski-Suomen kirkkorakennukset
Oryza sativa subsp. indica

Oryza sativa subsp. indica on riisin alalaji. Sen jyvät ovat pidempiä kuin japonica-alalajilla, jonka jyvät ovat lyhyempiä, pyöreämpiä ja kypsänä tahmeita, kun taas O. s. subsp. indican jyvät ovat kypsinä irtonaisia. Tärkkelyspitoisuus on kuitenkin molemmilla sama. Indica-alalajia kasvatetaan pääasiassa trooppisilla ja subtrooppisilla alueilla Intiassa, Kaakkois- Aasiassa ja Filippiineillä. Noin 80 prosenttia maailmassa tuotetusta riisistä O. s. subsp. indicaa. Lauhkeilla alueilla ja korkealla vuoristossa kasvatetaan yleensä O. s. subsp. japonica -alalajia. O. s. subsp. indica on korkeampi kuin O. s. subsp. japonica ja O. s. subsp. indican lehdet ovat kapeammat ja vaaleamman vihreät kuin O. s. subsp. japonica -alalajilla. == Lähteet == == Aiheesta muualla == * * riisi Luokka:Riisi
Nellimin Pyhän kolminaisuuden ja pyhittäjä Trifon Petsamolaisen kirkko

Nellimin Pyhän kolminaisuuden ja pyhittäjä Trifon Petsamolaisen kirkko on ortodoksinen Lapin ortodoksiseen seurakuntaan kuuluva kirkko Nellimin kylässä Inarissa. Se on valmistunut tsasounaksi vuonna 1987 ja vihittiin kirkoksi vuonna 1988. Vihkimisen suoritti metropoliitta Leo. Tsasouna on pyhitetty Pyhälle Kolminaisuudelle ja Trifon Petsamolaiselle. Kirkon suunnitteli Seppo Latvala, ja sen esikuvana on käytetty Petsamon Yläluostarin kirkon vanhaa osaa. Kirkon yhteydessä sijaitsee hautausmaa, jolla on muun muassa neljän neuvostoliittolaisen sotilaan muistomerkki. ==Lähteet== Luokka:Suomen ortodoksiset kirkkorakennukset Luokka:Inarin kirkkorakennukset
Nikolai Pankin

Nikolai Ivanovitš Pankin (, 2. tammikuuta 1949 Moskova, Venäjän SFNT – 13. lokakuuta 2018) oli Neuvostoliittoa edustanut uimari, olympiamitalisti ja Euroopan mestari. Hän menestyi rintauinnissa. Pankin voitti 100 metrin rintauinnissa olympiapronssia Méxicossa 1968. Hän kilpaili kesäolympialaisissa myös Münchenissä 1972 ja Montréalissa 1976 saavuttaen useita loppukilpailupaikkoja. Pankinin muihin saavutuksiin lukeutuivat muun muassa 200 metrin rintauinnin MM-pronssi Calissa 1975, 100 metrin rintauinnin Euroopan mestaruudet Barcelonassa 1970 ja Wienissä 1974 ja yhteensä neljä aikuisten rintauinnin maailmanennätystä, kaksi 100 ja kaksi 200 metrillä.Olympics at Sports-Reference.com 13\. lokakuuta 2018 Pankinin uutisoitiin kuolleen 69-vuotiaana.https://rsport.ria.ru/aquatics/20181013/1143961438.html == Lähteet == * Nikolay Pankin Bio, Stats, and Results Olympics at Sports- Reference.com === Viitteet === == Aiheesta muualla == Luokka:Neuvostoliittolaiset uimarit Luokka:Neuvostoliittolaiset olympiamitalistit Luokka:Vuonna 1949 syntyneet Luokka:Vuonna 2018 kuolleet
Ateenan liitto

Ateenan liitto tai Ateenan meriliitto voi viitata seuraaviin: * Deloksen meriliitto, kreikkalaisten kaupunkivaltioiden liitto vuosina 478–404 eaa. * Toinen Ateenan liitto, kreikkalaisten kaupunkivaltioiden liitto vuosina 378–355 eaa.